Þá er Lilja Alfreðsdóttir ráðherraefni Framsóknarflokksins að sögn Höskuldar . Fundir þingflokkanna áttu upphaflega að hefjast klukkan sex , en nokkur seinkunn varð á fundunum sem ekki hófust fyrr en 18.45 , en þar áður hafði Sigurður Ingi setið á fundi í stjórnarráðinu með Sigmundi Davíð Gunnlaugssyni , fráfarandi forsætisráðherra , frá því klukkan þrjú í dag . Mikil eftirvænting ríkti í Alþingishúsinu nú síðdegis og í kvöld , þar sem á fimmta tug fjölmiðlamanna voru saman komnir og biðu þess að blaðamannafundur hefjist . Mikið var fundað í þinghúsinu og stjórnarráðinu í dag . Þingmenn stjórnarandstöðuflokkanna hafa ítrekað í dag að ekki sé nóg að Sigmundur Davíð segi af sér . Sagði Píratinn Helgi Hrafn Gunnarsson , m.a. stjórnmálin vera rúin trausti og að hugsanleg tillaga um að kosningar verði haldnar í haust sé einfaldlega ekki nóg .